open-index/open-wikipedia-markdown huggingface dataset:
Soudal-Quick Step

**Soudal-Quick Step** (UCI-tallikoodi SOQ) on belgialainen maantiepyöräilyn ammattilaistalli. Tallin johtajana toimii Jurgen Foré ja urheilutoimenjohtajana Wilfried Peeters apulaisinaan Davide Bramati, Kevin Hulsmans, Iljo Keisse, Eliot Lietaer, Tom Steels, Niki Terpstra, Geert van Bondt ja Sep Vanmarcke. Talli perustettiin vuonna 2003 nimellä *Quick Step-Davitamon*, *Mapei*-tallin pohjalta. Joukkueen sponsori Quick Step on laminaattilattioita valmistava yritys. Kaudelle 2012 tallin toiseksi pääsponsoriksi tuli lääkealan yritys Omega Pharma, joka oli aiemmin tukenut toista belgialaista ammattilaisjoukkuetta. Kaudelle 2015 toiseksi nimisponsoriksi vaihtui Omega Pharman tytäryhtiö Etixx.. Kausilla 2017–2018 talli tunnettiin nimellä Quick-Step Floors. Vuosina 2019–2021 pääsponsorina oli ikkunoita valmistava Deceuninck ja tallin nimenä  Deceuninck–Quick-Step. Kaudelle 2023 tallin pääsponsoriksi tuli tiivisteitä valmistava Soudal, joka oli edelliset kahdeksan vuotta sponsoroinut kilpailevaa belgialaista Lotto Soudal huipputallia.

## Suurimmat voitot
### Yhden päivän kilpailut
Quick Step on menestynyt ennen kaikkea yhden päivän klassikkokilpailuissa. Paolo Bettini voitti maailmancupin vuosina 2003 ja 2004. Lisäksi hän voitti Milano–San Remon, Clásica de San Sebastiánin ja HEW Cyclassicsin 2003, Züri-Metzgeten 2005 sekä Lombardian ympäriajon 2005 ja 2006. Tom Boonen voitti Gent-Wevelgemin 2004 ja 2011, Flanderin ympäriajon 2005, 2006 ja 2012 sekä Pariisi–Roubaix-kilpailun 2005, 2008, 2009 ja 2012. Filippo Pozzato voitti HEW Cyclassicsin 2005 ja Milano–San Remon 2006. Stijn Devolder on voittanut Flanderin ympäriajon 2008 ja 2009. Niki Terpstra voitti Pariisi–Roubaix'n 2014 ja Flanderin ympäriajon 2018, Michał Kwiatkowski Amstel Gold Racen 2015. Philippe Gilbert voitti Flanderin ympäriajon ja Amstel Gold Racen 2017 sekä Pariisi−Roubaix'n 2019. Julian Alaphilippe voitti La Flèche Wallonnen 2018, 2019 ja 2021, Clásica de San Sebastiánin 2018, Strade Bianchen 2019 ja Milano – San Remon 2019, Bob Jungels Liège–Bastogne–Liègen 2018, Elia Viviani EuroEyes Cyclassicsin 2018 ja 2019, Davide Ballerini Omloop Het Nieuwsbladin 2021, Sam Bennett Classic Brugge–De Pannen 2021 sekä Kasper Asgreen Flanderin ymoåriajon ja E3 Saxo Bank Classicin 2021. Remco Evenepoel on voittanut Liège–Bastogne–Liègen 2022 ja 2023 sekä Clásica de San Sebastiánin 2019, 2022 ja 2023. 

### Etappikilpailut
Etappikilpailuista Bettini voitti Tirreno–Adriaticon 2004, Allan Davis Tour Down Underin 2009, Zdeněk Štybar Eneco Tourin 2013 ja Niki Terpstra saman kilpailun 2016. João Almeida voitti Puolan ympäriajon 2021. Remco Evenepoel voitti Puolan ympäriajon 2020, Espanjan ympäriajon 2022 ja UAE Tourin 2023. Italian ympäriajon pistekilpailun ovat voittaneet Mark Cavendish 2013, Fernando Gaviria 2017 ja Elia Viviani 2018, Ranskan ympäriajon mäkikirikilpailun Julian Alaphilippe 2018 sekä pistekilpailun Sam Bennett 2020 ja Mark Cavendish 2021. Espanjan ympäriajon pistekilpailun voitti Fabio Jakobsen 2021 ja mäkikirikilpailun Remco Evenepoel 2023.

## Joukkueen kokoonpano
### 2026
Lähde: UCI

## Lähteet

## Aiheesta muualla
* Tallin verkkosivusto
Alex Guerci

**Alex Guerci** (s. 31. heinäkuuta 1989 Soresina, Cremonan maakunta, Italia) on italialainen jalkapalloilija, joka edustaa Italian Serie A'ssa pelaavaa AC Milania. Hän on pelipaikaltaan keskikenttäpelaaja.

AC Milanin oma kasvatti Guerci valittiin ensimmäistä kertaa Milanin ykkösjoukkueeseen 17. lokakuuta 2006 mestarien liiga -ottelussa Anderlechtia vastaan. Hän on istunut penkillä myös Italian Cupin ottelussa Bresciaa ja mestarien liigassa kreikkalaista AEK Ateenaa vastaan.
Hiirenportaat

**Hiirenportaat** eli **aitohiirenportaat** (*Athyrium*) on saniaisten suku, johon kuuluu noin 180 kuivalla maalla elävää lajia Hiirenportaita tavataan maapallon kaikilla puolilla.. Suomessa tavataan luonnonvaraisena kahta hiirenporraslajia: soreahiirenporras eli hiirenporras (*Athyrium filix-femina*) ja tunturihiirenporras (*Athyrium distentifolium*).

Muutamia hiirenporraslajeja käytetään monivuotisina koristekasveina. Näitä monivuotisina koristekasveina käytettäviä lajeja ovat soreahiirenporras eli hiirenporras (*Athyrium filix-femina*), tunturihiirenporras (*Athyrium distentifolium*) ja japaninhiirenporras (*Athyrium niponicum*).

## Lajeja
* *[[tunturihiirenporras|Athyrium distentifolium]]* (syn. *Pseudathyrium alpestre*) – tunturihiirenporras
* *[[soreahiirenporras|Athyrium filix-femina]]* – soreahiirenporras eli hiirenporras
* *[[japaninhiirenporras|Athyrium niponicum]]* – japaninhiirenporras (syn. *Anisocampium niponicum* – japaninkeijunporras keijunportaiden suvussa)

## Lähteet

## Aiheesta muualla
* Suomen Lajitietokeskus: Hiirenportaat (aitohiirenportaat) – ''Athyrium''
Team Visma–Lease a Bike

**Team Visma–Lease a Bike** (UCI-tunnus TVL) on hollantilainen maantiepyöräilyn ammattilaistalli. Vuosina 2019–2023 joukkueen nimi oli Team Jumbo-Visma. 

Tallin parhaista ajajista koostuva *ProTeam* osallistuu maantiepyöräilyn korkeimmalle sarjatasolle UCI World Tourille. Tallin kehitysryhmä *Development Team* kilpailee alemmassa UCI:n Eurooppa Tourissa. Jumbo-Vismalla on myös naisten talli sekä cyclocross-talli. Joukkue aloitti toimintansa vuonna 1984 nimellä Kwantum. Vuosina 1996–2012 talli tunnettiin nimellä Rabobank.

Tallille menestystä ovat tuoneet tanskalainen Jonas Vingegaard, joka on voittanut Ranskan ympäriajon kahdesti vuosina 2022 ja 2023,  slovenialainen Primož Roglič, joka on voittanut Espanjan ympäriajon kolmesti (2019, 2020 ja 2021) ja Italian ympäriajon kerran (2023) sekä yhdysvaltalainen Sepp Kuss, joka voitti Espanjan ympäriajon 2023. Myöskin tallia edustava belgialainen Wout van Aert on menestynyt yhden päivän kilpailuissa sekä cyclocrossissa.

Muita tallin aiempia huippupyöräilijöitä ovat olleet muun muassa Italian ja Espanjan ympäriajon voittaja Denis Menšov, kolminkertainen maailmanmestari, kirimies Oscar Freire sekä Italian ympäriajon voittaja Tom Dumoulin. Rabobank hyllytti tallia edustaneen Michael Rasmussenin vuoden 2007 Ranskan ympäriajossa johtoasemassa neljä etappia ennen kilpailun loppua häneen kohdistuneiden doping-epäilysten vuoksi. 

Suomalainen Jukka Vastaranta kilpaili vuosina 2003–2004 Rabobank Development Team -tallissa ja vuosina 2005-2006 Rabobankin ProTour-tallissa.

## Sponsorit
Alankomaalaisen sanomalehden De Volkskrantin vuonna 2012 tekemän tutkimuksen mukaan talli vähintään hyväksyi dopingin käytön vuosina 1999–2007. Lokakuussa 2012 tallin pääsponsorina toiminut alankomaalainen pankki Rabobank päätti lopettaa sponsoroinnin vuoden 2012 lopussa. 13. joulukuuta 2012 talli ilmoitti, että se toimii kaudella 2013 nimellä Blanco Pro Cycling Team tavoitteenaan löytää sponsori kaudelle 2014 tai lakkauttaa toiminta. Kuluttajaelektroniikkaa valmistava Belkin aloitti joukkueen uutena pääsponsorina kesällä 2013. Vuosina 2015−2018 tallin sponsoreina toimivat Alankomaiden lotto sekä kauppaketju Jumbo. Vuodesta 2019 alkaen pääsponsorina on norjalainen ohjelmistoyritys Visma

Talli käytti vuosina 1984–2008 Colnagon valmistamia pyöriä, mutta alkoi 2009 ajaa Giantilla, jossa on Shimanon osasarja. Vuosina 2014–2020 talli ajoi Bianchin pyörillä ja siirtyi vuonna 2021 käyttämään Cervélon pyöriä.

## Joukkueen kokoonpano
### 2026
Lähde: UCI

## Lähteet

## Aiheesta muualla
* Tallin kotisivut 
* Cyclingnewsin tallisivu
Kakha Kaladze

**Kakhaber ”Kakha” Kaladze** (s. 27. helmikuuta 1978 Samtredia, Georgian SNT, Neuvostoliitto) on georgialainen poliitikko ja entinen jalkapalloilija. Kaladze on toiminut maansa varapääministerinä ja energiaministerinä.

## Urheilu-ura
Kaladze aloitti ammattilaisuransa vuonna 1993 kotimaansa pääsarjassa Tbilisin Dynamon joukkueessa, josta hän siirtyi ukrainalaiseen Kiovan Dynamoon vuonna 1998. Kolme vuotta myöhemmin Kaladzesta tuli kaikkien aikojen kallein georgialainen jalkapalloilija, kun AC Milan osti hänet 16 miljoonalla eurolla. Kaladze siirtyi Milanista saman sarjan Genoaan kesällä 2010 ja edusti seuraa kahden kauden ajan ennen uransa lopettamista.

Georgian jalkapallomaajoukkueessa Kaladze debytoi maaliskuussa 1996 Kyprosta vastaan. Hän edusti Georgiaa kaikkiaan 83 kertaa. Georgian vuoden jalkapalloilijaksi Kaladze valittiin vuosina 2001–2003, 2006 ja 2011.

Vuonna 2001 Kaladzen veli Levan siepattiin Georgiassa ja hänestä vaadittiin 600&nbsp;000 dollarin lunnaita. Toukokuussa 2005 poliisi löysi Svanetian alueelta kahdeksan ihmisen ruumiit ja myöhemmin varmistui, että yksi vainajista oli Levan. AC Milanin hyökkääjä Andri Ševtšenko omisti Mestarien liigan ensimmäisellä pudotuspelikierroksella tekemänsä maalin Kaladzen perheelle. Kaladze nimesi vuonna 2009 syntyneen ensimmäisen poikansa veljensä mukaan.

## Politiikka
Kaladze toimi liikemiehenä jo pelaajauranasa aikana, sijoittaen muun muassa Georgian energiasektoriin. Vuonna 2012 hänet valittiin parlamenttiin Georgialainen unelma -puolueen listalta ja nimitettiin varapääministeriksi sekä energiaministeriksi.

## Lähteet

## Aiheesta muualla
Marco Borriello

**Marco Borriello** (s. 18. kesäkuuta 1982 Napoli, Italia) on italialainen jalkapalloilija, joka on edustanut useita italialaisseuroja, muun muassa Milania, Genoaa ja Romaa. Hän on pelipaikaltaan hyökkääjä.

Kesästä 2007 lähtien Genoassa pelannut Borriello on urallaan pelannut myös Triestinassa, Trevisossa, AC Milanissa, Empolissa, Regginassa, Sampdoriassa ja Romassa.

Marraskuussa 2006 edustaessaan AC Milania Borriello antoi positiivisen dopingnäytteen AS Roma -ottelun jälkeen. Hänelle langetettiin kolmen kuukauden pelikielto, joka alkoi 21. joulukuuta 2006.

Tammikuussa 2012 Borriello siirtyi AS Romasta lainalle Juventukseen. Kauden jälkeen Juventuksella on mahdollisuus ostaa Borriello seuraan kahdeksalla miljoonalla eurolla.

## Lähteet

## Aiheesta muualla
*Marco Borriello Football.it -sivustolla 
*Marco Borriello figc.it -sivustolla 
*Marco Borriello Serie A:n sivuilla
Sepp Herberger

**Josef ”Sepp” Herberger** (28. maaliskuuta 1897 Mannheim, Württemberg, Saksa – 20. huhtikuuta 1977 Weinheim, Baden-Württemberg, Saksa) oli saksalainen jalkapalloilija ja jalkapallovalmentaja.

Herberger toimi Saksan maajoukkueen päävalmentajana vuodesta 1936 vuoteen 1964 sekä johti joukkuetta MM-kisoissa vuosina 1938, 1954, 1958 ja 1962. Hän johdatti Saksan sen ensimmäiseen maailmanmestaruuteen vuonna 1954.

Sepp Herberger nimettiin Saksan urheilun Hall of Fameen sen perustamisen yhteydessä vuonna 2008. Nimitys aiheutti paljon kritiikkiä hänen natsimenneisyytensä vuoksi. Herberger oli liittynyt natsipuolueeseen vuonna 1933. 

## Lähteet
Geox-TMC

**Geox-TMC** (UCI-tallikoodi GEO) oli espanjalainen maantiepyöräilyn ammattilaistalli. Talli oli toiminnassa 2004–2011 ja se saavutti menestystä sekä yhden päivän mittaisissa kilpailuissa, kuten Clásica de San Sebastián, että etappikilpailuissa, joista Juan José Cobo voitti Espanjan ympäriajon 2011. 

Tallin nimi oli kauden 2007 loppuun asti *Saunier Duval - Prodir*. Prodirin lopetettua tallin sponsoroinnin ja pyörävalmistaja Scottin tulleessa tallin toiseksi pääsponsoriksi kaudelle 2008 talli vaihtoi nimekseen Saunier Duval - Scott. Saunier Duvalin irtisanottua sponsorisopimuksensa Riccardo Riccòn vuoden 2008 Ranskan ympäriajossa antaman positiivisen doping-näytteen jälkeen talli vaihtoi nimekseen Scott - American Beef. Kaudeksi 2009 joukkue löysi uudet sponsorit lähteneiden Scottin ja American Beefin tilalle ja joukkueen nimi muuttui muotoon Fuji-Servetto. Kaudeksi 2010 pääsponsoriksi tuli terveydenhuoltotuotteita valmistava Footon. Kaudelle 2011 uusiksi sponsoreiksi tulivat italialainen kengänvalmistaja Geox sekä sähkömuuntajia kehittävä monikansallinen TMC. Geox lopetti sponsoroinnin yhden kauden jälkeen, ja talli lopetti toimintansa, koska uutta sponsoria ei löytynyt.

Talli käytti Fujin valmistamia pyöriä sekä SRAM-osasarjaa.

Managerina toimi 2011 Mauro Gianetti, urheilupäällikkönä Joxean "Matxin" Fernández ja apulaisurheilupäällikköinä Daniele Nardello, Stefano Zanini ja Sabino Angoita.

## Doping
Ranskan poliisi pidätti tallin ajajan Riccardo Riccòn 17. heinäkuuta 2008 hänen Ranskan ympäriajon 4. etapilla antamansa positiivisen doping-näytteen jälkeen. Riccòa vastaan nostettiin syyte 18. heinäkuuta 2008, ja talli vetäytyi Ranskan ympäriajosta ennen 12. etapin alkua. 18. heinäkuuta Riccò ja Leonardo Piepoli erotettiin tallista. 23. heinäkuuta 2008 Saunier Duval ilmoitti lopettavansa tallin sponsoroimisen. Ilmoitus annettiin neljä päivää sen jälkeen, kun Barloworld oli antanut vastaavan ilmoituksen.

## Kauden 2010 joukkue
:''Tilanne 1. tammikuuta 2010

## Lähteet

## Aiheesta muualla

* Tallin viralliset kotisivut
Battle Creek (Michigan)

**Battle Creek** on kaupunki Yhdysvaltain Michiganin osavaltiossa. Battle Creek on koko Calhounin piirikunnan käsittävän 137&nbsp;985 asukkaan Battle Creekin metropolialueen keskus. Kaupungin väkiluku on 53&nbsp;364 (2000).

Muroyhtiöiden Kellogg Company ja Post pääkonttorit ovat kummatkin Battle Creekissä, ja kaupungin lempinimi onkin ”murokaupunki” (). ”Murokaupunkijuhlat” (), joissa sanotaan olevan maailman pisin aamiaispöytä, järjestetään kaupungissa joka kesäkuussa. Adventtikirkko perustettiin Battle Creekissä vuonna 1863. Tummaihoisten oikeuksien ajajien pioneeri Sojourner Truth asui ja on haudattu kaupunkiin.

Battle Creek asutettiin vuonna 1831 ja nimettiin vuonna 1833 kahden intiaanin ja kahden tutkimusryhmän jäsenen välillä jokirannalla käydyn taistelun mukaan. Vapaasti suomentaen Battle Creekin nimi tarkoittaa ”taistelupuroa”.

Battle Creek sijaitsee Michiganin eteläisen puolen keskiosassa sijaitsevassa Calhounin piirikunnan luoteisosassa. Kaupunki on Battle Creek -joen ja Kalamazoojoen liitoskohdassa.  Kaupunki sijaitsee on 37 kilometriä itään Kalamazoon kaupungista ja 79 kilometriä lounaaseen Lansingistä, Michiganin pääkaupungista.

Kaupunkilaisten ikien mediaani on 34,7 vuotta. Asukkaista 74,7 prosenttia on valkoihoisia, 17,8 prosenttia tummaihoisia ja 1,9 prosenttia aasialaisia. Yhdessä kotitaloudessa asuu keskimäärin 2,43 ihmistä ja perheen keskimääräinen koko on 3,04 henkilöä. Kaupungin kotitalouksista 34,2 prosenttia asuu vuokralla ja 65,8 prosenttia asuu omistusasunnossa. Asukkaista 6,3 prosenttia puhuu äidinkielenään jotakin muuta kieltä kuin englantia ja 14,4 prosenttia elää köyhyysrajan alapuolella. 

Kaupunki on muun Michiganin osavaltion tavoin Yhdysvaltojen itäisellä aikavyöhykkeellä eli kello on Battle Creekissä viisi tuntia vähemmän kuin Greenwichissä. Kaupunki on &minus;5 tuntia UTC-aikaan verrattuna ja kesäaikana &minus;4 tuntia. 

## Lähteet
* 
* 
*  
*  
*  
* 
*  

### Viitteet

## Aiheesta muualla

* Battle Creekin kaupungin virallinen sivusto
Kivettynyt puu

**Kivettynyt puu** on kvartsiryhmään kuuluva kivilaji. Kivettynyt puu voi olla jaspista, kalsedonia tai opaalia. Väriltään kivettynyt puu on ruskeata, keltaista, sinistä, punertavaa tai harmaata. Mohsin kovuudeltaan kivettynyt puu on 7&ndash;8. **Kivettynyt metsä** on entinen metsäalue, jonka puut ovat kivettyneet.

Kivettynyt puu ei ole sananmukaisesti puuta, joka olisi kivettynyt, vaan se on muodostunut siten, että puu on peittynyt kuoltuaan nopeasti hienojakoisiin sedimentteihin. Vesi on kuljettanut puun orgaanisen aineksen pois, ja se on korvautunut mineraaleilla. Tätä ilmiötä kutsutaan puun kvartsiseksi pseudomorfoosiksi. Ainoastaan puun ulkoinen rakenne ja muoto säilyvät. Koska ilmiö on erittäin hidas, puun vuosirenkaat ja joskus jopa madonreiät ovat säilyneet alkuperäisen kaltaisina.

## Tunnettuja esiintymiä
Suurin tunnettu kivettyneen metsän alue on Lesboksen kivettynyt metsä, joka sijaitsee Lesboksen saaren länsiosassa Kreikassa. Se on syntynyt tulivuorenpurkauksen seurauksena noin 20 miljoonaa vuotta sitten. Sen pinta-ala on noin 150 neliökilometriä. Alueella on muun muassa korkein pystyssä seisova kivettyneen puun runko-osa, jonka korkeus on 7,2 metriä ja ympärysmitta 8,58 metriä. Alueen luonnonhistoriaa esittelee Lesboksen kivettyneen metsän luonnonhistoriallinen museo.

Kivettynyttä puuta esiintyy myös muun muassa Yhdysvaltain Arizonassa, Holbrookin kivettyneessä metsässä Petrified Forestin kansallispuistossa. Siellä jotkin puut ovat jopa 65 metriä pitkiä ja 3 metrin paksuisia. Holbrookin kivettynyt metsä julistettiin vuonna 1962 kansallispuistoksi. Kivettynyttä puuta esiintyy myös Egyptissä, Namibiassa, Nevadassa ja Argentiinassa. Kivettynyttä puuta käytetään taide-esineisiin, koristeiksi ja koruiksi.

## Kuvia

Polished slice of petrified wood.jpg|Kiillotettua kivettynyttä puuta. 
Petrified wood closeup 2.jpg|Kiillotettua kivettynyttä puuta. 
Petrified tree in Petrified Forest.jpg|Kivettynyttä puuta maastossa. 
Petrified Forest National Park Wood.jpg|Kivettynyttä puuta maastossa.
Petrified trees11.jpg|Kivettynyttä puuta maastossa.
Thro petrified wood.jpg|Kivettynyttä puuta.


## Lähteet
* Schumann, Walter: Jalokivet ja korukivet, Otava 1996 
* Dud´a, Rudolf &  Rejl, Luboš: Jalokivien maailma, WSOY 1998 

### Viitteet

## Aiheesta muualla

* Permineralized Plants and Petrified Forests 
* Geology.com: What is Petrified Wood?   How Does it Form? 
* Petrified Forest National Park - Geology
Cycle Collstrop

**Cycle Collstrop** (UCI-tunnus COS) oli ruotsalais-belgialainen maantiepyöräilyn ammattilaistalli, joka kilpaili UCI Europe Tour -sarjassa. Talli perustettiin 2001 nimellä **MrBookmaker.com**. Vuosina 2005–2007 se tunnettiin vedonlyöntialalla toimivan sponsorinsa mukaan nimellä **Unibet.com**. Vuonna 2007 nimenä oli myös **Canyon.com**. Viimeisenä toimintavuonna 2008 tallin pääsponsori oli puualan yritys Collstrop. 

Tallin johtajana toimivat Hilaire van der Schueren, Lucien Van Impe, Mathieu Hermans ja Michel Lafis. Tallin tunnetuimpia ajajia olivat muun muassa Flanderin ympäriajon voittaja Steffen Wesemann, alle 23-vuotiaiden maailmanmestari Sergei Lagutin, Ranskan ympäriajon vihreän paidan voittaja Baden Cooke sekä Borut Božič, David Kopp, Mario Zanotti, Juan Carlos Dominguez, Luis Pasamontes ja Carlos Garcia Quesada.

Unibet.com on yksi espanjalaisen Operación Puerto -doping-skandaalin osapuolista ja tallin tuolloinen ajaja Carlos Queasada yksi Espanjan viranomaisten epäilemän lääkärin Eufemiano Fuentesin potilaista. 

## Aiheesta muualla
*Tallin kotisivut
Jura (kantoni)

**Juran tasavalta ja kantoni** () eli **Jura** (, , ) on yksi Sveitsin 26 kantonista. Juran pääkaupunki on Delémont. Kantonissa on runsaat 70&nbsp;000 asukasta. 

## Maantiede
Jura sijaitsee Luoteis-Sveitsissä Juravuoristossa, josta se on saanut nimensäkin. 

Kantoni rajoittuu luoteessa Ranskaan, ja rajajokena on jonkin matkaa Doubsjoki. Idässä rajanaapureina ovat Solothurnin ja Basel-Landschaftin kantonit, etelässä Bernin ja Neuchâtelin kantonit.

## Historiaa

Juran alue on ollut osa Sveitsin valaliittoa vuodesta 1815. Alue kuului Bernin kantoniin vuoteen 1979, jolloin ranskankielinen Jura erkaantui kansanäänestyksen jälkeen pääosin saksankielisestä Bernin kantonista.

## Asukkaat ja hallinto
Kantoni koostuu 53 kunnasta (1.1.2019 alkaen). Kunnat muodostavat kolme hallintoaluetta (): Delémont, Porrentruy ja Franches-Montagnes. Kantonin ainoa kaupunki eli yli 10&nbsp;000 asukkaan kunta on Delémont, jossa oli vuoden 2019 lopulla 12&nbsp;566 asukasta.

Kantonin asukkaat ovat enimmäkseen ranskankielisiä, joita oli vuonna 2017 90 prosenttia asukkaista. Kantonin suurin uskontokunta on katoliset, joita oli 67 prosenttia asukkaista vuonna 2017.

## Talous
Kantonin työpaikoista 56 prosenttia oli vuonna 2016 palvelusektorilla. Teollisuudessa oli 37 prosenttia ja alkutuotannossa seitsemän prosenttia työpaikoista.

## Lähteet
*

### Viitteet

## Aiheesta muualla
The Open Door

**The Open Door** on Evanescencen toinen albumi. Levy julkaistiin lokakuussa 2006. Albumi nousi Suomen virallisen listan sijalle 5.

Albumin kappaleista suurimman osan ovat sanoittaneet vokalisti Amy Lee ja kitaristi Terry Balsamo. Lee on sanoittanut kappaleet "Like You", "Good Enough" ja "Lithium" yksin. Albumin tunnetuin kappale on sen ensimmäinen single "Call Me When You're Sober".

Juuri ennen albumin julkaisua basisti Will Boyd jätti yhtyeen. Boyd kertoi haluavansa viettää aikaa enemmän perheensä kanssa, eikä ollut valmis uuteen pitkään maailmankiertueeseen. Will Boydin paikalle otettiin Tim McCord yhtyeestä The Revolution Smile.

## Kappaleet
# 
# 
# 
# 
# 
# 
# 
# 
# 
# 
# 
# 
# 

### iTunesin bonuskappale
# The Last Song I'm Wasting On You (bonusraita iTunesissa)

### Japanin painos
* Call Me When You're Sober (acoustic) (bonusraita japanilaisessa painoksessa)

## Arvostelut
* AllMusic: 
* Desibeli.net: 
* Entertainment Weekly: B+
* Imperiumi: 4½/10
* Metacritic: 61/100
* Rolling Stone: 
* Soundi: 

## Lähteet
Dimítrios Eleftherópoulos

**Dimítrios ”Dimítris” Eleftherópoulos** (; s. 7. elokuuta 1976 Pireus, Kreikka) on kreikkalainen entinen jalkapallomaalivahti. Eleftherópoulos on 190 senttimetriä pitkä. Hänen suurimpia vahvuuksiaan ovat yksi vastaan yksi -tilanteet, ilmatorjunnat ja rangaistuspotkujen torjuminen. Torjuntataitojensa ansiosta Eleftherópoulos on saanut lempinimen ”Kotka”.

Eleftherópoulos on Olympiakosin kasvatteja. Hän aloitti ammattilaisuransa seurassa kaudella 1994/95. Yhteensä hän vietti Olympiakosissa seitsemän kautta, kunnes siirtyi Italiaan kaudeksi 2004/05. Kreikassa Eleftherópoulos ehti edustaa myös toisella sarjatasolla pelaavaa Proodeftikia, jossa hän pelasi 30 sarjaottelua kaudella 1995/96. Suurin syy Kreikan kenttien jättämiseen oli se, että häntä syytettiin muutamien heikkojen otteluiden jälkeen siitä, että hän oli pilannut urheilu-uransa viettämällä vilkasta yöelämää huippumallien kanssa.

Eleftherópouloksen ensimmäinen seura synnyinmaan ulkopuolella oli sisilialainen Messina, jossa hän ei kyennyt syrjäyttämään ykkösmaalivahdin paikkaa pitänyttä Marco Storaria. Vuonna 2005 milanolainen suurseura AC Milan osti Eleftherópouloksen, mutta heikot esitykset joukkueen harjoituskiertueella Yhdysvalloissa otteluissa Chelseaa ja Chicago Firea vastaan ja joukkueessa tuolloin ollut maalivahtien ylitarjonta johtivat siihen, että seura lainasi hänet AS Romaan, ilman ainoatakaan virallista ottelua punamustien paidassa. Myöskään Romassa vastuuta ei tullut ollenkaan, joten Eleftherópoulos vaihtoi jälleen seuraa ja siirtyi Ascoliin kaudeksi 2006/07.

Eleftherópoulosin peliaika Kreikan maajoukkueessa on jäänyt todella pieneksi, koska viitisen vuotta vanhempi Antonios Nikopolidis on hoitanut torjuntatehtävät maajoukkueotteluissa jo vuosien ajan. Myöhemmin myös Panathinaikosin Kóstas Chalkiás on ajanut Eleftherópouloksen ohi maajoukkuevalinnoissa.

## Lähteet
Zug (kantoni)

**Zugin kantoni** sijaitsee Sveitsin keskiosassa. Zugin kantonin pääkaupunki on Zugin kaupunki.

## Maantiede
Zugin kantoni on pääosin kumpuilevaa Mittellandia Zuginjärven (413 m mpy.) ympärillä. Toinen merkittävä järvi on Ägerisee (724 m mpy.) kantonin itäosassa. Lorzejoki halkoo kantonin alkaen Ägeriseestä ja laskien Zuginjärven kautta Reussiin, joka on kantonin länsirajana Aargaun kantoniin. Sihljoki on rajajoki koillisessa Zürichin kantoniin. Idässä ja etelässä rajanaapurina on Schwyzin kantoni ja lännessä Aargaun lisäksi Luzernin kantoni.

Kantonin korkein vuori on Rossbergvuoriin kuuluva Wildspitz (1&nbsp;579 m mpy.). Zugerberg ulkoilualueineen (1&nbsp;039 m mpy.) on tunnettu kukkula Zugin kaupungin kaakkoispuolella.

Kantonin kaakkoisosa kuuluu Schwyzin Alppeihin. 

## Historiaa
Zug on kuulunut Sveitsin valaliittoon vuodesta 1352.

## Asukkaat ja hallinto
Zugin kantoni koostuu 11 kunnasta (vuodesta 1798 alkaen). Kantonin keskuspaikka on Zugin kaupunki. Kantonin asukasluku on vajaat 130&nbsp;000 ja kokonaispinta-ala 239 neliökilometriä, josta 32 neliökilometriä on järviä (Zuginjärvi, Ägerisee).

Kantonin kaupungit eli yli 10&nbsp;000 asukkaan kunnat ovat:

### Kieli ja uskonto
Zugin kantoni on saksankielinen: saksaa puhuu pääkielenään 82 prosenttia asukkaista (vuonna 2017). Toiseksi yleisin kieli on englanti (11 %). Kantonin vakituisista asukkaista 28 prosenttia on ulkomaalaisia (vuonna 2017). Suurin uskonnollinen ryhmä on katoliset, joita oli vuonna 2017 50 prosenttia asukkaista.

## Talous
Zug on Sveitsin liike-elämän keskuksia, erityisesti siksi, että se on alhaisen verotuksen takia tuhansien ulkomaisten yhtiöiden kotipaikka. Kaikkiaan kantonissa on rekisteröityneenä 30&nbsp;000 yritystä.  Muun muassa Siemens AG ja Roche Diagnostics ovat suuria työllistäjiä. 

Kantonin työpaikoista 78 prosenttia oli vuonna 2016 palvelusektorilla. Teollisuus työllisti 20 prosenttia kantonilaisista. Zug tunnetaan ylänköalueilla kasvatettavasta maitokarjasta. Zugin kaupungin ympärillä olevista hedelmätarhoja, ja siellä tuotetaan siideriä ja kirsch-kirsikkaviinaa. Alkutuotanto (maa- ja metsätalous) työllistää kuitenkin enää alle kaksi prosenttia kantonin työntekijöistä. 

## Liikenne
Moottoritie A4 kulkee kantonin halki. A4:lle on liityntätie A4a Baarista ja Zugista.

## Lähteet
*

### Viitteet

 
## Aiheesta muualla
Crazy Town

**Crazy Town** on yhdysvaltalainen rap-metal-yhtye, joka perustettiin Los Angelesissa, Kaliforniassa syksyllä 1995. Sen perustajajäseniä olivat Seth Brooks Binzer (taiteilijanimeltään Shifty Shellshock) ja Bret Mazur (taiteilijanimeltään Epic Mazur). Yhtye lopetti vuonna 2003, mutta aloitti uudelleen vuonna 2007. Binzer kuoli 2024.

Yhtye julkaisi kolmannen albuminsa  vuonna 2015.

## Diskografia
### Albumit
**[[The Gift of Game]]* (1999)
**[[Darkhorse]]* (2002)
*The Brimstone Sluggers (2015)

### Singlet
**Levyltä ''The Gift of Game'':**
*1999 "Darkside"
*2000 "Toxic"
*2001 "Butterfly" 
*2001 "Revolving Door"
**Levyltä ''Darkhorse:***
*2002 "Drowning"
*2002 "Hurt You So Bad"
*'Levyltä *The Brimstone Sluggers:*'''
* 2013 
* 2014 
* 2015 
* 2015 
* 2015 

## Lähteet

## Aiheesta muualla
* Crazy Town -yhtyeen laulajan Shifty Shellshockin kuolinsyy selvisi
*
Disneyn propagandaelokuvat

**Disneyn propagandaelokuvat** ovat propagandaelokuvia, joita The Walt Disney Company tuotti toisen maailmansodan aikaan. Elokuvien tarkoitus oli tukea Yhdysvaltain sotimista, ja ne kannustivat amerikkalaisia maksamaan veroja sekä pyrkivät kohottamaan taistelumielialaa sekä kodeissa että rintamalla.

Elokuvat pilkkasivat esimerkiksi kansallissosialistista Saksaa, kuten esimerkiksi elokuvat *[[Der Fuehrer's Face]]* ja *[[Education for Death: The Making of the Nazi|Education for Death]]*. 

*Der Fuehrer's Facessa* (1943) Aku Ankka joutui painajaisissaan Natsi-Saksaan. Elokuva on myös ainoa Aku-filmi, joka on palkittu Oscarilla. Joissakin propagandafilmeissä Aku Ankka on toiminut jopa kommandona (Commando Duck).

## Lähteet
Fabio Pecchia

**Fabio Pecchia** (s. 24. elokuuta 1973 Formia, Latinan maakunta, Italia) on italialainen jalkapalloilija, joka edusti vuonna 2009 päättyneellä pelaajaurallaan useita italialaisseuroja. 171 senttimetriä pitkän Pecchian pelipaikka oli keskikenttäpelaaja. Hän on toiminut myöhemmin valmentajana, viimeksi Hellas Veronan päävalmentajana vuosina 2016–2018.

Yli 300 ottelua Italian pääsarjassa Serie A:ssa pelannut Pecchia on edustanut uransa aikana korkeimmalla sarjatasolla Napolia (1993–1997, 2000–2001), Juventusta (1997–1998), Sampdoriaa (1998–1999), Torinoa (1999–2000), Bolognaa (2001–2002, 2003–2004), Comoa (2002–2003), Sienaa (2004–2005, lainalla Bolognasta) ja Ascolia (2006) sekä alemmilla sarjatasoilla Avellinoa (1991–1993, Serie C/1, Serie B), Bolognaa (2005–2006, Serie B), Foggiaa (2007, 2008–2009, Serie C1, Lega Pro) ja Frosinonea (Serie B, 2007–2008).

Pecchia on pelannut kolme ottelua Italian alle 23-vuotiaiden maajoukkueessa.

## Lähteet
Pirunkirkko

**Pirunkirkko** on nimitys useille erilaisille kallio- ja kivimuodostumille. Pirunkirkkoihin liittyy usein kansanperinnettä. Joitakin, esimerkiksi Rautjärven Linnavuoren pirunkirkkoa, on käytetty suojapaikkoina isonvihan aikana. Kolin Pirunkirkko muodostui maanjäristysten ja jääkauden muokkaamana.

## Katso myös
* Jätinkirkko
* Siirtolohkare
* Pirunpesä
* Pirunpelto

## Lähteet

## Aiheesta muualla
* 
*
Illuminatus!

**Illuminatus!-trilogia** on humoristinen salaliittoteorioita vilisevä kolmiosainen kirjasarja, jonka ensimmäinen osa julkaistiin vuonna 1975. Sen ovat kirjoittaneet Robert Shea ja Robert A. Wilson. Suomenkielistä käännöksen on tehnyt Hannu Tervaharju, ja sen on julkaissut Like Kustannus.

Juoni on tiivistettynä se, että yhden lehden toimitus räjähti ja yksi toimittaja katoaa. Kirjassa selvitetään tapahtumien taustoja. Kirjassa vilisevät erilaiset salaliittolaiset, jotka pyrkivät saamaan maailman haltuunsa. Kirja sisältää runsaasti huumekokemuksia, ja keskeinen kirjassa on myös seksi. 

Steve Jackson Games julkaisi vuonna 1982 kirjaan perustuvan pelin, josta tuli klassikko. 

## Kirjat
# Shea, Robert & Wilson, Robert A. & suom. Tervaharju, Hannu: *Illuminatus! 1 – Pyramidin silmä*. Helsinki: Like, 2004. 
# Shea, Robert & Wilson, Robert A. & suom. Tervaharju, Hannu: *Illuminatus! 2 – Kultainen omena*. Helsinki: Like, 2005. 
# Shea, Robert & Wilson, Robert A. & suom. Tervaharju, Hannu: *Illuminatus! 3 – Leviatan*. Helsinki: Like, 2006. 

## Lähteet
Akvamariini

**Akvamariini** (Be3Al2Si6O18) on jalokivi, joka kuuluu smaragdin ja beryllin tavoin berylliryhmään. Sen Mohsin kovuus on 7,5–8 ja sen ominaispaino on 2,67–2,71. Akvamariinin väri vaihtelee vaaleansinisestä tummansiniseen ja sinivihreään. Kiven värin aiheuttaa rauta. Akvamariini muodostaa usein suuria, pylväsmäisiä kiteitä, joissa saattaa olla naarmuja kiven haurauden vuoksi. Lukuisien sulkeumien takia akvamariineissa esiintyy joskus kissansilmäilmiö tai tähti-ilmiö.

Akvamariinin voi sekoittaa topaasiin, safiiriin ja spinelliin. Aidossa jalokiveksi kelpaavassa akvamariinissa ei ole harmaata tai violettia värisävyä. Myös sen kiilto on voimakkaampi kuin edellä mainituissa kivissä. Markkinoilla on myös synteettistä akvamariinia, joka on itse asiassa sinistä synteettistä spinelliä.

Akvamariinia hiottaessa pyritään leikkaamaan kivi paksulti kiven hennon värin vuoksi. Sinistä väriä voidaan voimistaa lämpökäsittelyllä. Vihertävillä akvamariineilla on tapana haalistua auringonvalossa.

## Historia
Latinan kielestä tuleva nimi tarkoittaa merivettä. Ensimmäistä kertaa nimeä akvamariini käytti Boetius De Boodt vuonna 1604. Historian aikana akvamariinia on käytetty muun muassa kruununkalleuksissa, silmälasien linsseissä ja ehtoollisastioiden ikkunoina. Useilla akvamariinikiteillä on oma historiansa ja nimensä. Ennen uskottiin, että akvamariini on ystävällisyyden ja oikeudenmukaisuuden kivi. Se oli myös merenkulkijoiden onnenkivi.

## Esiintyminen
Akvamariineja löydetään pegmatiiteista ja jokisorista. Sitä esiintyy kaikilla mantereilla. Tärkein esiintymä on Brasilian Minas Gerais, jossa akvamariinin emäkivinä ovat pegmatiitit ja karkearakeiset graniitit. Suurin löydetty akvamariini löytyi vuonna 1910 Minais Geraisista. Kide painoi 110,5 kg, oli 49 cm pitkä ja sen halkaisija oli 42 cm. Akvamariinia esiintyy myös mm. Burmassa, Madagaskarilla, Irlannissa, Norjassa, Namibiassa ja Kiinassa. Kuuluisat Uralin esiintymät on jo louhittu loppuun.

## Katso myös
* Berylli
* Smaragdi
* Morganiitti
* Bixbiitti
* Heliodori
* Gosheniitti

## Lähteet
* Hankin, Rosie: Rocks, Crystals, Minerals. Knickerbocker (1998). .
* Dud´a, Rudolf & Rejl, Luboš: Jalokivien maailma. WSOY (1998). .
* Darling, Peter: Crystals. Chartwell Books, Inc. (1998). .
* Schumann, Walter: Jalokivet ja korukivet. Otava (1996). .

### Viitteet

## Aiheesta muualla
* Mindat: Aquamarine 
* Gemdat.org: Aquamarine
David Cutler

**David Neil Cutler** vanhempi (s. 13. maaliskuuta 1942 Lansing, Michigan, Yhdysvallat) on yhdysvaltalainen ohjelmistosuunnittelija ja käyttöjärjestelmäkehittäjä. Ollessaan Digital Equipment Corporationin töissä hän vaikutti merkittävästi muun muassa RSX-11M-, VMS- ja VAXELN-käyttöjärjestelmien syntyyn. Myöhemmin hän siirtyi Microsoftille, jonka palveluksessa on vetänyt muun muassa Windows NT - ja  Windows 2000 -käyttöjärjestelmäprojekteja, kirjoittaen myös paljon ohjelmakoodia kyseisiin järjestelmiin. Vuonna 2010 Cutler on vastuussa Windowsin 64-bittisten versioiden kehittämisestä.

Cutler toimii myös vierailevana professorina Washingtonin yliopiston tietojenkäsittelytieteen laitoksella. 

## Lähteet

## Aiheesta muualla
* David Cutler: Technical Fellow, Microsoft
Mike Gartner

**Michael Alfred Gartner** (s. 29. lokakuuta 1959 Ottawa, Ontario, Kanada) on kanadalainen jääkiekkoilija. Oikea laitahyökkääjä Gartner pelasi 19 kautta National Hockey Leaguessa seuroinaan Washington Capitals, Minnesota North Stars, New York Rangers, Toronto Maple Leafs ja Phoenix Coyotes. Hän ehti pelata myös yhden kauden sittemmin lakkautetun World Hockey Association -liigan Cincinnati Stingersissä.

Hän pelasi NHL:ssä 1432 ottelua. Niissä Mike Gartner teki 708 maalia, antoi 627 maalisyöttöä (yhteensä 1335 tehopistettä) ja sai 1159 minuuttia jäähyjä. Play off -otteluissa Gartnerin saldo oli 122 ottelua, 43 maalia, 50 maalisyöttöä, 93 tehopistettä ja 125 jäähyminuuttia.

Gartner on yksi maineikkaimmista pelaajista, jotka eivät voittaneet Stanley Cupia. Hän olisi saavuttanut mestaruuden 1994, jos New York Rangers ei olisi kaupannut häntä kesken kauden Torontoon.  Gartner on Phil Housleyn jälkeen toiseksi eniten NHL-otteluita pelannut pelaaja ilman Stanley Cupin voittoa.

Nopeudestaan tunnettu Gartner muun muassa voitti kolmasti n nopeuskilpailun.

## Saavutuksia
* pronssia Kanadan joukkueessa vuoden 1978 nuorten MM-kisoissa
* ssa 1981, 1985, 1986, 1988, 1990, 1993 (kentän paras pelaaja) ja 1996
* Kanadan MM-kisajoukkueessa 1981, 1982 (pronssia), 1983 (pronssia) ja 1993 
* voitti Kanada-cupin 1984 ja 1987 
* NHL:n viikon pelaaja kahdesti
* NHL:n kuukauden pelaaja helmikuussa 1987
* 1998 hän pääsi sijalle 89 The Hockey News -lehden ”100 suurimman pelaajan” NHL-painotteisella listalla
* 2001 hyväksyttiin Hockey Hall of Fameen

## Tilastot
### Seuraura

### Kansainvälinen ura

## Katso myös

* Luettelo Hockey Hall of Famen jäsenistä
* Luettelo 1000 tehopistettä saavuttaneista NHL-pelaajista
* Luettelo 500 NHL-maalia tehneistä pelaajista
* Luettelo NHL-ennätysten tekijöistä
* The Hockey Newsin luettelo 100 parhaasta NHL-pelaajasta

## Lähteet
* Mike Gartnerin tilastot HHOF:n sivuilla

### Viitteet
Schaffhausen (kantoni)

**Schaffhausen** on kantoni Sveitsin pohjoisosassa, Saksan vastaisella rajalla. Sen pääkaupunki on Schaffhausen. 

## Sijainti
Schaffhausenin kantonin alue koostuu kolmesta erillisestä alueesta, jotka sijaitsevat pääosin Reinin pohjoispuolella. Kantonin naapureita ovat Saksa sekä Thurgaun ja Zürichin kantonit.

## Historiaa
Schaffhausen oli keskiajalla itsenäinen kaupunkivaltio, ja sillä oli muun muassa omia kolikoitaan vuodesta 1045 alkaen. Se oli Habsburgien vallassa 1300-luvulla, mutta osti itsensä vapaaksi vuonna 1415. Kantoni liittoutui Zürichin kanssa vuonna 1454, ja tuli Sveitsin valtioliiton täysivaltaiseksi jäseneksi vuonna 1501.

Vuonna 1944 Schaffhausen kärsi Yhdysvaltojen ilmavoimien pommituksista, jotka oli tähdätty Saksaa vastaan, mutta eksyivät sitoutumattoman Sveitsin puolelle.

## Väestö
Schaffhausen on saksankielinen kantoni: saksaa puhuu 88 prosenttia asukkaista (vuonna 2017). Uskonnollisista ryhmistä suurimmat ovat protestantit (35 % vuonna 2017) ja katoliset (23 %).

Kantoni koostuu 26 kunnasta (1.1.2013 alkaen), jotka muodostavat kuusi hallintoaluetta (). Kantonin kaupungit eli yli 10&nbsp;000 asukkaan kunnat ovat:

## Talous
Kantonin työpaikoista 67 prosenttia oli vuonna 2016 palvelusektorilla. Teollisuudessa oli 29 prosenttia työpaikoista. Alkutuotannossa (maa- ja metsätalous) oli neljä prosenttia työpaikoista.

## Nähtävyydet
Reinin putoukset sijaitsevat Reinjoessa Neuhausen am Rheinfallissa.

## Lähteet
*

### Viitteet

## Aiheesta muualla
Neuchâtel (kantoni)

**Neuchâtelin tasavalta ja kantoni** () on yksi Sveitsin 26 kantonista. Se sijaitsee Länsi-Sveitsissä, Ranskan vastaisella rajalla. Kantonin pääkaupunki on Neuchâtelin kaupunki.

## Maantiede
Kantoni sijaitsee Neuchâtelinjärven luoteispuolella, järven rantamailla ja Juravuoristossa. 

Neuchâtelin kantoni rajoittuu luoteessa Doubsjokeen ja Ranskan Doubsin departementtiin. Pohjoisessa rajanaapurina on Juran kantoni, idässä Bernin kantoni sekä lounaassa Fribourgin ja Vaud’n kantonit.

## Historiaa
Neuchâtelin kantoni on kuulunut Sveitsin valaliittoon vuodesta 1815.

## Asukkaat ja hallinto
Kantonissa on noin 180&nbsp;000 asukasta. 2000-luvulla väkiluku on ollut kasvussa vuoteen 2017 asti:

Kantoni koostuu 31 kunnasta (1.1.2018 alkaen). Kunnat muodostivat 31.12.2017 asti kuusi hallintoaluetta (). Vuoden 2018 alusta alkaen hallintoalueita () on ollut neljä: Littoral, Montagnes, Val-de-Ruz ja Val-de-Travers.

Kantonin kaupungit eli yli 10&nbsp;000 asukkaan kunnat ovat:

Kantonin asukkaat ovat enimmäkseen ranskankielisiä, joita oli vuonna 2014 88 prosenttia asukkaista. Kantonin suurimmat uskontokunnat on katoliset (22,9 % vuonna 2014) ja protestantit (22,6 %).

## Talous
Kantonin työpaikoista 65 prosenttia oli vuonna 2017 palvelusektorilla. Teollisuudessa oli 33 prosenttia ja alkutuotannossa kaksi prosenttia työpaikoista.

Kelloja on valmistettu nykyisen Neuchâtelin kantonin alueella jo 1600-luvulla. Merkittäväksi teollisuuden alaksi kelloteollisuus nousi 1800-luvun loppupuoliskolla. Vanhoja neuchâtelilaisia kellomerkkejä ovat muun muassa Tissot ja Zenith. Teollisuus, suurimmalta osin kelloteollisuus, työllisti väestöstä yli puolet 1900-luvun alusta 1960-luvun lopulle asti.

## Nähtävyydet
La Chaux-de-Fonds ja Le Locle ovat vanhoja kelloteollisuuskaupunkeja ja Unescon maailmanperintökohde.

### Liikenne
Moottoritie A5 kulkee kantonin poikki Neuchâtelinjärven länsirantaa seuraillen. Samaa reittiä kulkee SBB:n rautatie Lausannesta Neuchâtelin kautta Bieliin. Kantonista kaksi rautetietä Ranskaan: Neuchâtelista Pontarlieriin sekä Le Loclesta Besançoniin.

Neuchâtelinjärvellä on kesäisin risteilylaivaliikennettä sekä reittiliikennettä Murtenseelle Murteniin ja Bieljärvelle Bieliin. 

## Lähteet
*

### Viitteet

## Aiheesta muualla
Etelä-Afrikan Grand Prix 1965

**Etelä-Afrikan Grand Prix 1965** oli Formula 1 -sarjan osakilpailu, joka ajettiin 1. tammikuuta 1965 Prince George Circuit -radalla. Kilpailu oli kauden ensimmäinen, ja sen voitti Jim Clark.

## Tulokset

## Muuta
* Paalupaikka: Jim Clark - 1:27.2
* Nopein kierros: Jim Clark - 1:27.6 kierroksella 80

## Lähteet
Mästarcupen

**Mästarcupen** tai **MästarCupen** on Maarianhaminassa syksyllä pelattava vuosittainen jääkiekkoturnaus. Vuonna 2008 se järjestettiin jo kymmenennen kerran eli sitä pelattiin ensimmäisen kerran vuonna 1998. Vielä vuonna 1999 turnauksen nimi oli Lilla Mästarcupen. Tässä harjoitusturnauksessa on yleensä ollut pääsarjajoukkueita sekä Suomen että Ruotsin liigoista.

## Mitalistit
Ranskan Grand Prix 1965

**Ranskan Grand Prix 1965** oli Formula 1 -sarjan osakilpailu, joka ajettiin 27. kesäkuuta 1965 Circuit de Charade -radalla. Kilpailun voitti Jim Clark, jolle voitto oli kauden kolmas.

## Tulokset

## Muuta
* Paalupaikka: Jim Clark - 3:18.3
* Nopein kierros: Jim Clark - 3:18.9

## Lähteet
Britannian Grand Prix 1965

**Britannian Grand Prix 1965** oli Formula 1 -sarjan osakilpailu, joka ajettiin 10. heinäkuuta 1965 Silverstonen radalla. Kilpailun voitti Jim Clark, jolle voitto oli kauden neljäs, ja kolmas perättäinen.

## Tulokset

## Muuta
* Paalupaikka: Jim Clark - 1:30.8
* Nopein kierros: Graham Hill - 1:32.2 kierroksella 80

## Lähteet
Hollannin Grand Prix 1965

**Hollannin Grand Prix 1965** 18. heinäkuuta 1965 Zandvoortin radalla. Kilpailun voitti Jim Clark, jolle voitto oli kauden viides.

## Tulokset

## Muuta
* Paalupaikka: Graham Hill - 1:30.7
* Nopein kierros: Jim Clark - 1:30.6 kierroksella 5

## Lähteet
Saksan Grand Prix 1965

**Saksan Grand Prix 1965** oli Formula 1 -sarjan osakilpailu, joka ajettiin 1. elokuuta 1965 Nürburgringin radalla. Kilpailun voitti Jim Clark, jonka voittoputki venyi jo viiden voiton mittaiseksi.

## Tulokset

## Muuta
* Paalupaikka: Jim Clark - 8:22.7
* Nopein kierros: Jim Clark - 8:24.1 kierroksella 10
* Jochen Rindtin ensimmäinen pistesija 

## Lähteet
Italian Grand Prix 1965

**Italian Grand Prix 1965** oli Formula 1 -sarjan osakilpailu, joka ajettiin 12. syyskuuta 1965 Monzan radalla. Kilpailun voitti Jackie Stewart, jolle voitto oli uran ensimmäinen.

## Tulokset

## Muuta
* Paalupaikka: Jim Clark - 1:35.9
* Nopein kierros: Jim Clark - 1:36.4 kierroksella 46

## Lähteet
Yhdysvaltain Grand Prix 1965

**Yhdysvaltain Grand Prix 1965** oli Formula 1 -sarjan osakilpailu, joka ajettiin 3. lokakuuta 1965 Watkins Glenin radalla. Kilpailun voitti Graham Hill, jolle voitto oli kauden toinen.

## Tulokset

## Muuta
* Nopein kierros: Graham Hill - 1:11.9

## Lähteet
Monacon Grand Prix 1965

**Monacon Grand Prix 1965** oli Formula 1 -sarjan osakilpailu, joka ajettiin 30. toukokuuta 1965 Monacon katuradalla. Kilpailun voitti Graham Hill, jolle voitto oli kauden ensimmäinen. 

## Kilpailu
Graham Hill piti kärkipaikkansa lähdössä ja hän pystyi pitämään takanaan Jackie Stewartin, John Surteesin ja Lorenzo Bandinin yli 20 kierroksen verran, kunnes pyörähti väistettyään Bob Andersonin autoa ja hän putosi viidenneksi. Kärkipaikalle siirtynyt Stewart puolestaan pyörähti öljylammikon vuoksi. Kärkijoukon takana Jack Brabham keskeytti kilpailunsa moottoririkkoon yrittäessään ajaa kiinni Bandinia. 

Hill nousi takaisin kilpailun kärkipaikalle kierroksella 64, kun hän ohitti Bandinin Station -mutkassa. Sen sijaan viimeisten kierrosten aikana Surtees yritti ohittaa Hillin useamman kerran, kunnes hän joutui keskeyttämään polttoaineen loppumisen vuoksi ja Hill ajoi kilpailun voittoon.

## Tulokset

## Muuta
* Paalupaikka: Graham Hill - 1.32,5
* Nopein kierros: Graham Hill - 1.31,7 kierroksella 82
* Jackie Stewartin ensimmäinen palkintokorokesijoitus.
* Kilpailun aikana pelastushenkilökunta kutsuttiin paikalle, kun Paul Hawkinsin ajama Lotus ajoi ulos radalta mereen ja upposi, mutta Hawkins itse selvisi tilanteesta hengissä.  
* Jim Clark ei osallistunut tähän osakilpailuun, koska hän kilpaili samoihin aikoihin järjestettyyn Indianapolis 500 -kilpailuun, minkä hän voitti.

## Lähteet
Belgian Grand Prix 1965

**Belgian Grand Prix 1965** oli Formula 1 -sarjan osakilpailu, joka ajettiin 13. kesäkuuta 1965 Spa-Francorchamps'n radalla. Kilpailun voitti Jim Clark, jolle voitto oli kauden toinen.

## Tulokset

## Muuta
* Paalupaikka: Graham Hill - 3:45.4
* Nopein kierros: Jim Clark - 4:12.9 kierroksella 23
* Bruce McLarenin viimeinen palkintosija Cooperilla.

## Lähteet
Esch-sur-Alzette

**Esch-sur-Alzette** (, ) on Luxemburgin toiseksi suurin kaupunki, jossa asuu vuoden 2021 arvion mukaan noin 36&nbsp;200 asukasta, kun vuoden 2011 väestönlaskennassa asukkaita oli noin 30&nbsp;100. Kaupunki sijaitsee maan lounaisosassa Ranskan rajan läheisyydessä, Alzettejoen laaksossa noin 15 kilometriä Luxemburgin kaupungista lounaaseen. Alzette virtaa kaupungin läpi. Yleensä kaupunkiin viitataan pelkästään nimellä **Esch**, mutta virallinen nimi erottaa kaupungin Luxemburgin pohjoisosassa sijaitsevasta Esch-sur-Sûren kylästä.

1800-luvun loppupuolelta lähtien rauta- ja terästeollisuus on ollut tärkeä osa Esch-sur-Alzetten taloutta, vaikka tuotantomäärät alkoivat pienentyä 1900-luvun loppupuolella. Kaupungissa on tuotettu lisäksi kuonalannoitteita ja elintarveikkeita.

Kaupungista ovat kotoisin jalkapalloseurat Jeunesse Esch ja Fola Esch. Jeunesse on maan menestynein, ja myös Fola on voittanut mestaruuksia.

## Lähteet

## Aiheesta muualla

* Eschin verkkosivut
Meksikon Grand Prix 1965

**Meksikon Grand Prix 1965** oli Formula 1 -sarjan osakilpailu, joka ajettiin 24. lokakuuta 1965 Autódromo Hermanos Rodríguez -radalla. Kilpailu oli kauden viimeinen, ja sen voitti Richie Ginther.

## Tulokset

## Muuta
* Paalupaikka: Jim Clark - 1:56.17
* Nopein kierros: Dan Gurney - 1:55.84 kierroksella 57
* Hondan ensimmäinen voitto
* MIke Spencen ensimmäinen ja ainoa palkintosijoitus

## Lähteet
Alzette

**Alzette** (, ) on 73 kilometriä pitkä joki Ranskassa ja Luxemburgissa. Joen alkulähde on Thilin kylässä Meurthe-et-Mosellen departementtissa Ranskassa. Joki virtaa Thilistä Luxemburgiin ja Luxemburgissa Esch-sur-Alzetten, Luxemburgin ja Merschin läpi ennen yhtymistään Moselin sivujokeen Saueriin Ettelbruckin kaupungin lähellä.

Joki on ollut tärkeä Luxemburgin teollistumisessa, sillä se pyöritti myllyjä monissa teollisuuslaitoksissa. Sitä kaytetään edelleen vesivoiman tuotantoon.

## Lähteet

## Aiheesta muualla
Uusfilologinen yhdistys

**Uusfilologinen yhdistys** () on Helsingissä toimiva vuonna 1887 perustettu tieteellinen yhdistys, joka pyrkii edistämään lähinnä saksan, englannin, ranskan ja muiden romaanisten kielten tutkimusta.

Yhdistys julkaisee kaksi kertaa vuodessa ilmestyvää tieteellistä aikakauslehteä Neuphilologische Mitteilungen, joka on yksi perinteisimmistä suomalaisista humanistisista julkaisuista. Lisäksi seuralla on tieteellinen monografiasarja Mémoires de la Société Néophilologique, jossa oli ilmestynyt vuonna 2012 noin 85 nidettä, viime vuosina lähinnä konferenssijulkaisuja ja väitöskirjoja.

Uusfilologisen yhdistyksen jäsenmäärä on noin 240 ja sen puheenjohtaja on Åbo Akademin ranskan professori Meri Larjavaara.

## Lähteet

## Aiheesta muualla
*Uusfilologisen yhdistyksen verkkosivut

### Kirjallisuutta
* H. K. Riikonen: *Im Di­­­­enste vo­­n Sprache und Li­­­­teratur. La So­­ci­­­­é­té­ Né­o­­phi­­­­lo­­lo­­gi­­­­que – Der Neuphi­­­­lo­­lo­­gi­­­­sche Verei­­­­n – The Mo­­dern Language So­­ci­­­­ety o­­f Helsi­­­­nki­­­­ 1887–2012.*
Neuphilologische Mitteilungen

**Neuphilologische Mitteilungen** on Helsingissä neljä kertaa vuodessa ilmestyvä tieteellinen vertaisarviointia käyttävä aikakauskirja. Siinä julkaistaan lähinnä saksaan, englantiin ja romaanisiin kieliin liittyviä kielitieteellisiä tutkimuksia.

*Neuphilologische Mitteilungenia* julkaisee Uusfilologinen yhdistys. Aikakauskirja on perustettu vuonna 1899.

## Aiheesta muualla
*Neuphilologische Mitteilungenin kotisivut
Merenvaha

**Merenvaha** eli **sepioliitti** (Mg4Si6O15(OH)2 · 6H2O) on koristekivenä käytettävä kivilaji, joka on syntynyt serpentiinin rapautumistuotteena. Merenvaha on vesipitoista magnesiumsilikaattia, erittäin huokoista kiveä, joka on väriltään valkoista, kellertävää, harmaata tai punertavaa. Merenvahan Mohsin kovuus on 2–2,5, ominaispaino 2 ja valon taitekerroin n = 1,53. Merenvahalla on voimakas rasvakiilto, jota voidaan korostaa rasvalla kyllästämällä.

Tavallisimmin merenvahaa käytetään valmistettaessa tupakka­piipun­koppia ja -imukkeita, jotka polton seurauksena muuttuvat vähitellen keltaisiksi. 
Merenvahaa on löydetty muun muassa Turkin Anatoliasta, Kreikasta, Espanjasta ja Norjasta.


Tiedosto:Mineraly.sk_-_sepiolit.jpg|Jalostamatonta merenvahaa
Tiedosto:Meerschaumpfeife.jpg|Merenvahasta tehty piipunkoppa


## Lähteet
Kotikielen Seura

**Kotikielen Seura** on Helsingissä toimiva tieteellinen yhdistys, joka on perustettu vuonna 1876. Seura pyrkii edistämään suomen kielen tutkimusta, tuntemusta ja käyttöä. Se julkaisee neljästi vuodessa tieteellistä aikakauslehteä *[[Virittäjä]]ä* sekä myöntää apurahoja ja palkintoja.

*Virittäjä* esittelee suomen kielen ja sen opetuksen tutkimusta. Lehti julkaisee artikkelien lisäksi myös alaa koskevia esseitä, katsauksia, havaintoja ja kirja-arvosteluja sekä keskustelupuheenvuoroja. Virittäjä on perustettu vuonna 1897.

Seura kokoontuu viisi kertaa vuodessa Tieteiden talossa. Sillä on noin 480 jäsentä. Kunniajäseniä ovat Auli Hakulinen, Kaisu Juusela, Eero Kiviniemi, Lea Laitinen, Pirkko Nuolijärvi ja Heikki Paunonen. Seuran puheenjohtaja on vuodesta 2025 ollut professori Terhi Ainiala.

## Säännöt
Sääntöjen mukaan yhdistyksen tarkoituksena on kerätä ja selvitellä kaikkea, mikä voi edistää suomen kielen tuntemista ja käyttöä, ja siten myös virittää ja pitää vireillä suomen kielen tutkimisen harrastusta yliopistonuorisossa. 

Tarkoituksensa toteuttamiseksi seura järjestää kokouksia, joissa pidetään esitelmiä sekä keskustellaan seuran työalaan kuuluvista kysymyksistä, julkaisee aikakauslehteään ja harjoittaa tarvittaessa muutakin julkaisutoimintaa sekä edistää, sikäli kuin rahavarat sallivat, suomen kielen ja sen sukukielten ainesten tallentamista ja tutkimista. Lisäksi seura selvittelee suomen kielen käyttöä koskevia kysymyksiä.

Seuran vuosijäseneksi voidaan hyväksyä henkilö, joka hyväksyy seuran tarkoituksen ja suorittaa seuran vuosikokouksessa määrätyn jäsenmaksun.

## Lähteet

## Aiheesta muualla
* Seuran kotisivut